
ZAPISNIK
s 40. sjednice Vijeća Mjesnog odbora „Bartol Kašić“,
održane 19. prosinca 2024.  (četvrtak) u 18:30 sati
u prostoru MS „Bartol Kašić“, Selska c. 3



NAZOČNI ČLANOVI VIJEĆA:
Sabina Silić Lozančić, Sanja Kucan, Toni Kaučić, Zoran Stajčić i Denis Stević 

NENAZOČNI ČLANOVI VIJEĆA:
Dora Slakoper 

OSTALI NAZOČNI:
Roza Markoč, viša stručna referentica za rad tijela mjesne samouprave

Predsjedava: Zoran Stajčić, predsjednik Vijeća.
Vijećnici su materijale za 40. sjednicu zaprimili elektroničkim putem.

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 40. sjednicu Vijeća.  
Vijeće jednoglasno prihvaća tekst Zapisnika 39. sjednice. 
Predsjednik informira vijećnike da se točka 3. povremeno korištenje prostora mjesne samouprave skida sa dnevnog reda te uz tu izmjenu daje dnevni red na usvajanje.
Jednoglasno je utvrđen slijedeći:

DNEVNI RED
1. Plan potreba za 2025. 
2. Asfalterski program za 2025.
3. Informacije, pitanja i prijedlozi
 

[bookmark: _GoBack]Ad 1.	Plan potreba za 2025. 
Predsjednik informira nazočne o predmetu rasprave i odlučivanja.
U raspravi sudjeluju svi vijećnici. 
Vijeće jednoglasno donosi:

PLAN
potreba za aktivnostima, programima i projektima unapređenja kvalitete života građana
Mjesnog odbora "Bartol Kašić" u 2025.

Članak 1. 

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

Članak 2.

Planirana sredstva iz članka 1. u Mjesnom odboru, u ukupnom iznosu od 4.000,00 eura, raspoređuju se za sljedeće aktivnosti:

	1.1. DRUŠTVENI ŽIVOT I KULTURA

	Naziv aktivnosti 
	Radionice za djecu: „Kakav kvart želim“ (Teatar Tirena)

	Opis aktivnosti  
	Riječ je o uspješnim radionicama za djecu osnovnoškolskog uzrasta koje provodi Teatar Tirena u kojima studentice i studenti rade s djecom na unapređivanju svjesnosti o vlastitoj životnoj sredini.

	Cilj(evi) aktivnosti 
	Poticanje raznih edukativnih korisnih promišljanja i aktivnosti kod školskog uzrasta vezano za život u njihovom kvartu.

	Datum održavanja
	3-4 radionice tijekom godine 2025. organizirane u prostoru MO Bartol Kašić  
(ožujak-lipanj i rujan-studeni)

	Procijenjena vrijednost  
	1.000,00   eura  

	 

	1.2. DRUŠTVENI ŽIVOT I KULTURA

	Naziv aktivnosti 
	Akustični nastup ženske grupe Dunije (Dunja Knebl, Nina Romić i Jelena Galić)

	Opis aktivnosti  
	Nastup u MO „Bartol Kašić“ povodom Dana žena.

	Cilj(evi) aktivnosti 
	Dunije su objavile album folklorne glazbe koji tematizira tegoban ženski život i koji je proglašen jednim od najboljih u 2024. godini. Cilj je njihovu glazbu predstaviti lokalnoj zajednici upravo na dan obilježavanje borbe za ženska prava.

	Datum održavanja
	tijekom ožujka 2025.  

	Procijenjena vrijednost  
	1.500,00  eura   

	 

	1.3. DRUŠTVENI ŽIVOT I KULTURA

	Naziv aktivnosti 
	Tribina – ženska prava i uloga žene u današnjem vremenu (organizatorica Danijela Stanojević)

	Opis aktivnosti  
	Tribina na kojoj će nekoliko uglednih ženskih aktivistica razgovarati o aktualnoj temi uloge žene u današnjem društvu kao i sigurnosti djelovanja u lokalnoj sredini.

	Cilj(evi) aktivnosti 
	Pored glazbenog programa (nastup grupe Dunije) ponuditi i tribinu i potaknuti uključivanje i raspravu o ženskim pravima uoči ili na međunarodni Dan žena.

	Datum održavanja
	tijekom ožujka 2025.  

	Procijenjena vrijednost  
	500,00  eura

	 

	

1.4. DRUŠTVENI ŽIVOT I KULTURA

	Naziv aktivnosti 
	Predbožićna predstava „U mojoj glavi“ za djecu  u OŠ Ivana Cankara (Teatar Tirena)

	Opis aktivnosti  
	Predstava “U mojoj glavi” je autorski projekt nastao s ciljem pokretanja dijaloga i povećanja svijesti o opasnostima mentalnih bolesti i koja promiče svjesnost o važnosti prevencije i destigmatizacije mentalnih bolesti.

	Cilj(evi) aktivnosti 
	Predstava o potrebi jače inkluzivnosti djece s posebnim potrebama u društvu.

	Datum održavanja
	prosinac 2025. (u dogovoru s OŠ Ivana Cankara)

	Procijenjena vrijednost  
	1.000,00  eura



Članak 3.
Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.
Članak 4.
Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.


Ad 2. Asfalterski program za 2025.
Predsjednik informira nazočne o predmetu rasprave i odlučivanja.
U raspravi sudjeluju svi vijećnici. 
Vijeće jednoglasno donosi:

Z A K LJ U Č A K

o obavljanju komunalnih djelatnosti redovitog održavanja nerazvrstanih cesta – asfalterski program za 2025. godinu Mjesnog odbora „Bartol Kašić“



1. Vijeće Mjesnog odbora  „Bartol Kašić“ u skladu s planiranim sredstvima u Planu malih komunalnih akcija za 2025. godinu, određuje poslove i radove za obavljanje redovitog održavanja nerazvrstanih cesta u dijelu koji se odnosi na asfalterski program na području Mjesnog odbora „Bartol Kašić“ kako slijedi:

1. Ulica Janka Vukovića
1. nogostup na sjevernoj strani Ilice od Mandaličine do Ul. Filipa Vukasovića
1. nogostup na zapadnoj strani Selske ceste od Prilaza baruna Filipovića do Ilice

2.  Ovaj se zaključak dostavlja Gradskom uredu za mjesnu samoupravu, promet, civilnu zaštitu 
i  sigurnost.







Ad  3. Informacije, pitanja i prijedlozi
           Predsjednik čita informaciju. 
          
Sjednica je završila u 19:50 sati.




KLASA: 024-08/24-003/2487
URBROJ: 251-13-11-3/03-24-1
Zagreb, 19. prosinac  2024.

								           Predsjednik Vijeća 
    								   Mjesnog odbora „Bartol Kašić“	

	    								   Zoran Stajčić








